b'\n_START_ARTICLE_\nPlayStation Move\n_START_PARAGRAPH_\nPlayStation Move on liikeohjain PlayStation 3 ja PlayStation 4 -pelikonsoleille, ja se julkaistiin 17. syyskuuta 2010. PlayStation Moven liikkeiden seuraamiseen tarvitaan PlayStation Eye -kamera, joka tarkkailee ohjaimen sijaintia. PS Move on langaton ja sen voi ladata PS3-j\xc3\xa4rjestelm\xc3\xa4n USB-liit\xc3\xa4nn\xc3\xa4n kautta. Ohjaimen virtal\xc3\xa4hteen\xc3\xa4 on litiumioniakku. Liikeohjaimen p\xc3\xa4\xc3\xa4ss\xc3\xa4 on pallo, jonka v\xc3\xa4ri vaihtuu pelitapahtumien my\xc3\xb6t\xc3\xa4.'